VÉSE KÖZSÉGI ÖNKORMÁNYZAT

KÉPVISELŐ-TESTÜLETÉNEK

8/2011. (IX.29.) önkormányzati rendelete

a szociális ellátások helyi szabályozásáról szóló 

4/2011. (IV.4.) számú rendelet módosításáról.

Vése Község Önkormányzat Képviselő-testülete a helyi önkormányzatokról szóló 1990. évi LXV. törvény 16. § (1) bekezdésében kapott felhatalmazás alapján, az Alkotmány 44/A. § (1) bekezdése a) pontjában meghatározott feladatkörében eljárva a következőket rendeli el:

1.§ Vése Község Önkormányzat Képviselő-testületének a szociális ellátások helyi szabályozásáról szóló 4/2011. (IV.4.) önkormányzati rendeletének (a továbbiakban: rendelet) 16. §-a helyébe a következő rendelkezés lép:

16. § (1) Vése Képviselő-testülete helyi lakásfenntartási támogatásban részesíti azt a személyt, akinek háztartásában az egy fogyasztási egységre számított havi jövedelem nem haladja meg az öregségi nyugdíj mindenkori összegének 250%-át.

(2) Az (1) bekezdésben meghatározott esetben az alábbi kiadások teljes költségét kell figyelembe venni:

· lakbér vagy albérleti díj

· lakáscélú pénzintézeti kölcsön törlesztő részlete

· szemétszállítás költsége

· villanyáram költsége

· víz-és gázfogyasztás díja

· tüzelőanyag költsége.


 

(3) A helyi lakásfenntartási támogatás egy hónapra jutó (100 forintra kerekített) összege 2500 Ft.

(4) A helyi lakásfenntartási támogatás iránti kérelmet Nemesdéd-Varászló-Vése Községi Önkormányzatok Körjegyzőségen lehet benyújtani minden évben - két alkalommal – március 31.-ig és szeptember 30.-ig.

2.§ Ez a rendelet  2011. október 1.-én lép hatályba és a rendelkezéseit a határozattal jogerősen el nem bírált, folyamatban lévő ügyekben is alkalmazni kell.

Vése, 2011. szeptember 29.

Bertók László sk.






Bertók Katalin sk.

                polgármester






     körjegyző

Kihirdetési záradék:

A rendelet kihirdetésre került 2011. szeptember 29.-én.









         Bertók Katalin










   körjegyző
